Linoza

Linoza (italyan tələffüzü: [liˈnoːza]; ; , Nammūša) — Aralıq dənizinin Siciliya boğazında yerləşən Peleqi adalarından biri. Ada, İtaliyanın Siciliya regionunun Aqricento əyalətinə aid olan Lampedusa e Linosa kommunasının bir hissəsidir. Adanın əhalisi 430 nəfərdir.

 Ad 

Ada ilk dəfə qədim coğrafiyaşünaslar Strabon və Ptolemey tərəfindən yunan dilində "Aethusa" (Αἰθοῦσσα), Roma esseçisi Böyük Plini isə "Naturalis Historia" əsərində "Algusa" (Ἀλγοῦσσα) kimi qeyd edilmişdir. Aethusa yunan dilində "qurbanlar" (αἱ θυσίαί) mənasını verir ki, bu da ehtimal ki, adanın iki vulkanik zirvəsinə istinad edir. "Lenusa" adı ilk dəfə 16-cı əsrdə Tommaso Fazellonun yazılarında ortaya çıxmışdır, müasir ad isə 1845-ci ilə aiddir.

 Coğrafiya 

Adanın sahəsi 5.45 kvadrat kilometr (2.10 kv mil) olub vulkanik mənşəlidir. Ada bir sıra kraterlərdən ibarətdir ki, onlardan ən əhəmiyyətlisi 195 metr (640 fut) hündürlüyündə olan Monte Vulkanodur. Linozaya ən yaxın quru sahəsi cənubda yerləşən Lampedusa adasıdır ki, bu da 43 km (27 mil) məsafədə yerləşir. Linoza, Maltanın Qozo adasından 119 kilometr (74 mil) qərbdə, Pantelleriyadan 121 km (75 mil) cənub-şərqdə, Siciliyadan 163 km (101 mil) cənubda və Tunisin Mahida burnundan 165 km (103 mil) şərqdə yerləşir.

 İstinadlar 

 Xarici keçidlər 

Island statistics

Kateqoriya:Əlifba sırasına görə adalar
Kateqoriya:İtaliyadakı vulkanlar
Kateqoriya:İtaliya adaları
Kateqoriya:Peleqi adaları
Kateqoriya:Aralıq dənizi adaları